মুস্তাফিজ মুনীর: সুবিধাগুলো হলো, আপনাকে ব্যাংকে যেতে হবে না, লাইনে দাঁড়াতে হবে না, উনি নেই আজ না কাল আসেন, এই ধরনের কথা শুনতে হবে না আবার খুব দ্রুত কাজ নির্ভুলভাবে সম্পন্ন করা যায়। এত অল্প পরিসরে বলা মুশকিল। অসুবিধা, সার্ভার ডাউন থাকে, পর্যাপ্ত প্রশিক্ষন নেই, আমাদের শিখতে না চাওয়ার মন মানসিকতা ইত্যাদি। এছাড়া বাংলাদেশের ইন্টারনেটের গতিও ই-ব্যাংকিং ভালোভাবে কার্যকর করার ক্ষেত্রে অন্তরায়। বিদ্যুৎ ব্যবস্থারও উন্নতি দরকার। অনেক গ্রাহক ই-ব্যাংকিং সম্পর্কে জানে না অনেক কিছুই। মানসিকতা ও সচেতনতাও অনেকাংশে অন্তরায়। আমাদের দেশে ২০১০ সালে ই-ব্যাংকিং সুবিধা চালু করেছে কেন্দ্রীয় ব্যাংক। কিন্তু বাংলাদেশে ই-ব্যাংকিং এর ক্ষেত্রটি এখনও ঝুঁকিমুক্ত নয়। লিগ্যাল রিস্ক, অপারেশনাল রিস্ক, অবকাঠামোগত ঝুঁকি, এছাড়াও আরো কিছু ঝুঁকি আছে এখানে।